n
jan de foul iij deen sijde ende roelant wannr in dande die
op heden dach van achte hadden hebben dien dach
uutgeseedt en verlinct tot van heden in drie weken
naestcomen ome als dan rechts te plegen gelijc sij heden
gedaen souden hebben pncb kersmake vync sept x
Van clase retinx
Item vanden gedinge dat voe meye ende scepen van loven es
geweest tusscen den voirs claze in deen zijde ende meest janne
vanden brande die na den rechte d stad van loven come ende
beleidt es tot den goede have ende erve jans vande brande
zijns neve in dande also van ene stucke erfs gehete den
brem gelegen inde prochie van blair neven de goede
henrix vande eynde ende van ene halve boende lands
dair bij gelege neve de goede des voirs henrix vande eynde
ende al onder den hoff des abte van grymbgen aldair die
jan vande brande voirs te houde plach Welke goede de voirs
claes meynde dat hij van met alle punte van rechte nae
des hoefs recht dair zij onder gelegen waen uutgenomen
hadde voe vii vierdele rox erfs pachts die hij dair op
hadde ende hem alsoe dien navolgende met rechte gelevt
des hij thoenisse bijleide Dair op dat de voirs meest
jan hem vantwerden dede seggen ende boet te thoenen
alrehande reden bijden welken hij meynde dat de selve
uutwynnigen besonder op thalf boend lands voirs van geere
weerde en wae oft wesen en soude Wert ten uutsten
na aensprake vantwerden en thoenissen van beide ptien
bij vonisse der scepen van loven de sake gestelt inden
hoff dair de goede onder hoeve om ald jegen malcanden
van desen saken recht te neme ende te geven pnt
lombart pynnoc kersmake abs byncke lynte sept x
d